hu en hu en hu hu hu hu en en hu en hu hu hu hu hu nb hu hu hu hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
A kultúrához mindenkinek joga van
A napokban a tapolcai Járdányi Pál Zeneiskolában tartotta tanévindító országos értekezletét a Magyar Zeneiskolák és Művészeti Iskolák Szövetsége. Az országos szakmai szervezet elsődleges célja a művészeti nevelés intézményesített formájának segítése. Fontos számukra a művészet nevelő hatásának érvényesítése, valamint a megfelelő szakmai tudás átadása a művészeti pályára készülő fiatalok számára. Nemzetközi kapcsolatokkal is rendelkeznek, a szövetség tagja az Európai Zeneiskolák Szövetségének.
A tanácskozás szünetében a szövetség elnökével, Ember Csabával beszélgettünk, aki egyben a balassagyarmati Rózsavölgyi Márk Művészeti Iskola igazgatója is.
– Milyen a szövetség szervezeti felépítése?
– Minden megyének egy képviselője van az elnökségben, de ezen kívül itt vannak a különböző szakági képviselők is. Veszprém megyét Kendeh Gusztáv, a Járdányi Pál Zeneiskola igazgatója képviseli, de nem ez volt az egyetlen oka annak, hogy Tapolca adhatott helyet a mostani értekezletnek. Fontos szempont számomra az is, hogy az itt folyó szakmai munka országosan is elismert.
– Évekkel ezelőtt még ingyenes volt a zeneiskolai oktatás, de ez a kedvezmény megszűnt, ma már a növendékeknek tandíjat kell fizetniük. Csökkent-e emiatt a zeneiskolai tanulók száma?
– Azt szeretném előre bocsátani, hogy Európa szinte minden országában fizetnek a szülők a zeneiskolai oktatásért, emellett az intézményeket az állam is támogatja. Nálunk az alapfokú művészeti oktatásban részvevők létszáma az elmúlt öt-hat évben nyolcvanezer fővel nőtt. Azt szeretnénk elérni, hogy amennyiben a szülők anyagi helyzete javul, hajlandóak legyenek többet szánni gyermekük művészeti oktatására. Emellett szükség lenne az állami támogatás növelésére is.
– Milyen a zeneiskolák felszereltsége? Tudnak-e a növendékeknek hangszert biztosítani?
– Az iskolák hangszerellátottsága megfelelő, de mindez komoly erőfeszítésünkbe kerül. Hiszen hazánkban a hangszerek és kották árai az európai árakkal azonos szinten vannak. Ezen úgy próbálunk enyhíteni, hogy különböző kedvezmények megszerzésére törekszünk. Például itt Tapolcán is sikerült megállapodnunk az egyik hangszerforgalmazó céggel, így a jövőben kedvezőbb áron vásárolhatunk tőlük. Úgy gondolom, az ilyen szerződések mindkét fél számára hasznosak. Ennek ellenére úgy vélem, szükség lenne egy állami alap létrehozására, ami támogatná a hangszervásárlást.
– A tapolcai zeneiskolában az idősebb nemzedék mellett megjelentek már a fiatal pedagógusok, akik ugyanolyan elszánt lelkesedéssel végzik munkájukat, mint idősebb kollégáik. Országos szinten is érezhető ez a tendencia? Milyen a pedagógus utánpótlás?
– A zenetanárok számára megnőtt a külföldi elhelyezkedési lehetőségek száma, a Magyarországon szerzett diploma rendkívül jó ajánlólevél. Ma ez az egyik legpiacképesebb szakma Európában. Mint azt már említettem, a növendékek száma jelentősen nőtt az elmúlt években, ugyanakkor a tanárképzés létszáma nem emelkedett, így tanárhiánnyal küszködünk.
– Zártak-e be zeneiskolákat az elmúlt időszakban, illetve vontak-e össze iskolákat?
– Érezhetőek az összevonási törekvések, és sajnos nem mondhatom azt, hogy ilyen esetekben a szakmai képzés nem sérül. Szerencsére sok önkormányzat ragaszkodik a zeneiskolájához, de nem mindegyik tudja fenntartani. A jövőre nézve a megoldást a kistérségi formában való gondolkodás jelentheti. Ha az intézmények közös fenntartásúvá válnának, az önkormányzatokat számára nem lenne a fenntartás anyagilag annyira megterhelő, és a társulás után mindenki más feladatot vállalhatna. Arról nem is beszélve, hogy a különféle pályázatok elnyerésére is csak így adódhat esélyünk. A változások elindítása rendkívül nehezen megy, mert ez a probléma a nagyvárosokat és főként Budapestet nem érinti. Remélhetőleg hamarosan rájönnek, hogy egy falun vagy kisvárosban élő gyereknek is joga van a kultúrához. Itt is értékes gyerekek élnek, nekik is ugyanúgy jár a művészeti képzés.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.